basilius-theology.epistulae 91
Χάρις τῷ Κυρίῳ , τῷ δόντι ἡμῖν ἀρχαίας ἀγάπης καρπὸν ἰδεῖν ἐν τῇ σῇ καθαρότητι , ὅς γε τοσοῦτον διεστὼς τῷ σώματι , συνῆψας ἡμῖν σεαυτὸν διὰ γράμματος , καὶ τῷ πνευματικῷ σου καὶ ἁγίῳ πόθῳ περιπτυξάμενος ἡμᾶς , ἀμύθητόν τι φίλτρον ταῖς ψυχαῖς ἡμῶν ἐνεποίησας . ἔργῳ γὰρ ἐμάθομεν τῆς παροιμίας τὴν δύναμιν , ὅτι Ὥσπερ ψυχῇ διψώσῃ ψυχρὸν ὕδωρ , οὕτως ἀγγελία ἀγαθὴ ἐκ γῆς μακρόθεν . Δεινὸς γάρ ἐστι παρʼ ἡμῖν λιμὸς ἀγάπης , ἀδελφὲ τιμιώτατε . καὶ ἡ αἰτία πρόδηλος , ὅτι διὰ τὸ πληθυνθῆναι τὴν ἀνομίαν ἐψύγη τῶν πολλῶν ἡ ἀγάπη . διὰ τοῦτο καὶ πολλοῦ ἄξιον ἡμῖν ἐφάνη τὸ γράμμα , καὶ ἀμειβόμεθά σε διὰ τοῦ αὐτοῦ ἀνδρὸς τοῦ εὐλαβεστάτου συνδιακόνου ἡμῶν καὶ ἀδελφοῦ Σαβίνου · δι’ οὗ καὶ γνωρίζομέν σοι ἑαυτούς καὶ παρακαλοῦμέν σε ἐπαγρυπνεῖν ταῖς ὑπὲρ ἡμῶν προσευχαῖς , ἵνα δῷ ποτὲ ὁ ἅγιος Θεὸς καὶ τοῖς ἐνταῦθα πράγμασι γαλήνην καὶ ἡσυχίαν , καὶ ἐπιτιμήσῃ τῷ ἀνέμῳ τούτῳ καὶ τῇ θαλάσσῃ , ὥστε παύσασθαι ἡμᾶς τοῦ σάλου καὶ τῆς ἀνατροπῆς , ἐν ᾗ νῦν καθεστήκαμεν , ἀεὶ καταποντισθήσεσθαι παντελῶς ἀναμένοντες . Ἀλλὰ τοῦτο μεγάλως ἐν τοῖς παροῦσιν ὁ Κύριος ἡμῖν ἐχαρίσατο , τὸ ὑμᾶς ἀκούειν ἐν ἀκριβεῖ συμφωνίᾳ καὶ ἑνότητι εἶναι πρὸς ἀλλήλους , καὶ ἀκωλύτως παρʼ ὑμῖν τὸ κήρυγμα τῆς εὐσεβείας περιαγγέλλεσθαι . ὁτεδήποτε γὰρ ( εἴπερ μὴ συγκέκλεισται λοιπὸν ὁ χρόνος τοῦ κόσμου τούτου , ἀλλʼ ἔτι ἡμέραι τῆς ἀνθρωπίνης ζωῆς ὑπολείπονται ) ἀνάγκη παρʼ ὑμῶν ἀνανεωθῆναι τὴν πίστιν τῇ ἀνατολῇ , καὶ ὧν ἐλάβετε παρʼ αὐτῆς ἀγαθῶν , τούτων ἐν καιρῷ παρασχέσθαι αὐτῇ τὴν ἀντίδοσιν . τὸ γὰρ ὑγιαῖνον ἐνταῦθα μέρος καὶ τὴν τῶν πατέρων εὐσέβειαν ἐκδικοῦν ἱκανῶς κέκμηκε , πολλαῖς καὶ ποικίλαις μηχανημάτων προσβολαῖς ἐν τῇ ἑαυτοῦ μεθοδείᾳ τοῦ διαβόλου αὐτὸ κατασείσαντος . ἀλλʼ εὐχαῖς ὑμετέραις τῶν ἀγαπώντων τὸν Κύριον σβεσθείη μὲν ἡ πονηρὰ καὶ λαοπλάνος αἵρεσις τῆς Ἀρείου κακοδοξίας · ἀναλάμψειε δὲ ἡ ἀγαθὴ τῶν πατέρων ἡμῶν διδασκαλία τῶν συνελθόντων κατὰ τὴν Νίκαιαν , ὥστε σύμφωνον τῷ σωτηρίῳ βαπτίσματι τὴν δοξολογίαν ἀποπληροῦσθαι τῇ μακαρίᾳ Τριάδι .
Lemmas: Χάρις ὁ κύριος , ὁ δίδωμι ἐγώ ἀρχαῖος ἀγάπη καρπός ὁράω ἐν ὁ σός καθαρότης , ὅς γε τοσοῦτος διίστημι ὁ σῶμα , συνάπτω ἐγώ σαυτοῦ διά γράμμα , καί ὁ πνευματικός σύ καί ἅγιος πόθος περιπτύσσω ἐγώ , ἀμύθητος τίς φίλτρον ὁ Ψυχή ἐγώ ἐμποιέω . ἔργον γάρ μανθάνω ὁ παροιμία ὁ δύναμις , ὅτι ὥσπερ Ψυχή διψάω ψυχρός ὕδωρ , οὕτως ἀγγελία ἀγαθός ἐκ γῆ μακρόθεν . δεινός γάρ εἰμί παρά ἐγώ λιμός ἀγάπη , ἀδελφός τίμιος . καί ὁ αἰτία πρόδηλος , ὅτι διά ὁ πληθύνω ὁ ἀνομία ψύχω ὁ πολύς ὁ ἀγάπη . διά οὗτος καί πολύς ἄξιος ἐγώ φαίνω ὁ γράμμα , καί ἀμείβω σύ διά ὁ αὐτός ἀνήρ ὁ εὐλαβής συνδιάκονος ἐγώ καί ἀδελφός Σαβῖνος · διά ὅς καί γνωρίζω σύ ἑαυτοῦ καί παρακαλέω σύ ἐπαγρυπνέω ὁ ὑπέρ ἐγώ προσευχή , ἵνα δίδωμι ποτέ ὁ ἅγιος θεός καί ὁ ἐνταῦθα πρᾶγμα γαλήνη καί ἡσυχία , καί ἐπιτιμάω ὁ ἄνεμος οὗτος καί ὁ θάλασσα , ὥστε παύω ἐγώ ὁ σάλος καί ὁ ἀνατροπή , ἐν ὅς νῦν καθίστημι , ἀεί καταποντίζω παντελῶς ἀναμένω . ἀλλά οὗτος μέγας ἐν ὁ πάρειμι ὁ Κύριος ἐγώ χαρίζομαι , ὁ σύ ἀκούω ἐν ἀκριβής συμφωνία καί ἑνότης εἰμί πρός ἀλλήλων , καί ἀκωλύτως παρά σύ ὁ κήρυγμα ὁ εὐσέβεια περιαγγέλλω . ὁτεδήποτε γάρ ( εἴπερ μή συγκλείω λοιπός ὁ χρόνος ὁ κόσμος οὗτος , ἀλλά ἔτι ἡμέρα ὁ ἀνθρώπινος ζωή ὑπολείπω ) ἀνάγκη παρά σύ ἀνανεόομαι ὁ πίστις ὁ ἀνατολή , καί ὅς λαμβάνω παρά αὐτός ἀγαθός , οὗτος ἐν καιρός παρέχω αὐτός ὁ ἀντίδοσις . ὁ γάρ ὑγιαίνω ἐνταῦθα μέρος καί ὁ ὁ πατήρ εὐσέβεια ἐκδικέω ἱκανῶς κάμνω , πολύς καί ποικίλος μηχάνημα προσβολή ἐν ὁ ἑαυτοῦ μεθοδεία ὁ διάβολος αὐτός κατασείω . ἀλλά εὐχή ὑμέτερος ὁ ἀγαπάω ὁ κύριος σβέννυμι μέν ὁ πονηρός καί λαοπλάνος αἵρεσις ὁ Ἄρειος κακοδοξία · ἀναλάμπω δέ ὁ ἀγαθός ὁ πατήρ ἐγώ διδασκαλία ὁ συνέρχομαι κατά ὁ Νίκαια , ὥστε σύμφωνος ὁ σωτήριος βάπτισμα ὁ δοξολογία ἀποπληρόω ὁ μακάριος Τριάς .